ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
3 เม.ย. 2558

ตลาดหุ้น
แนวโน้มภาคบ่าย: ทยอยขายทำกำไรบางส่วนแถวแนวต้าน
– ตลาดหุ้นไทยยังพยายามปรับขึ้นเพื่อไปทดสอบแนวต้านที่ 1540 อีกครั้ง มูลค่าซื้อขายยังเบาบางในช่วงเทศกาลอีสเตอร์ 
– แรงซื้อสถาบันเริ่มเข้ามาหนุนตลาด โดยหากนับย้อนหลังไปตั้งแต่ตลาดหุ้นไทยไปทำ จุดต่ำสุดในเดือนมี.ค. ที่ 1485 จุด สถาบันกลับเข้ามาซื้อสุทธิไปแล้วราว 6.6 พันล้าน โดยเฉพาะเมื่อเข้าสู่เดือน เม.ย. 2 วันซื้อสุทธิรวม 5.2 พันลบ. ส่วนหนึ่งคาดเป็นแรงซื้อจากTrigger fund อย่างไรก็ดี ประเมินระยะต่อไปอาจเริ่มเห็นแรงซื้อชะลอตัวลง เพราะตลาดหุ้นไทยปรับขึ้นมาจากจุดดังกล่าวแล้วราว 3 – 4% และใกล้เริ่มเข้าสู่ช่วงวันหยุดยาวในเทศกาลสงกรานต์
– คาดตลาดยังเคลื่อนไหวผันผวนในกรอบ โดย Upside/Downside ยังคงจำกัด ระหว่างที่นักลงทุนยังรอปัจจัยใหม่ๆ มองกรอบวันนี้ ระหว่าง 1525 – 1540 หากผ่านไปได้มีโอกาสเห็น 1550 กลยุทธ์แนะทยอยขายทำกำไรแถวแนวต้าน 1540, 1550
 
แนวโน้มตลาดหุ้นไทยภาคบ่ายในเชิงเทคนิค 
&gt;&gt; ดัชนี 1,534.09 เปลี่ยนแปลง 1.86 จุด  มูลค่าการซื้อขาย 13,402 ลบ.
ดัชนีแกว่งตัวออกด้านข้าง  เครื่องมือ Modified Stochastic เริ่มให้สัญญาณลบในเขต Overbought ระยะสั้นมองเป็นการพักตัวในกรอบ Sideways โดยมีแนวรับ 1530-1525 จุด แนวต้าน 1540-1545 จุด